রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
উজন বাহিতে নৌকায় বড় দুঃখ পায়  |
হাথে প্রাণ কব়্যা তবে তরঙ্গ এড়ায় ||
বাহ বাহ নাবিক বলিছেন লঘুতর |
রাঙ্গামেট্যা কেরয়াল ঝুমকী ঘাগর ||
পর্ব্বতপ্রমাণ ঢেউ তরণী তপন |
নাবিক সুজন বড় সাবধানে যান ||
রাখিল দুরন্ত দহ তরঙ্গ গভীর |
তরণী উপরে জল উঠে এক তীর ||
নাবিক সকল বলে মন কথা নাঞী  |
রঞ্জাবতী মনে করে শ্রীধর্ম্ম গোসাঞী ||
জাহাজ দ্বিগুণ দেখি তরণীর আড়া |
বাহিল উজান-ভাটী দারিকেশ্বর ছাড়া ||
সত্য যুগ হইতে উজান-ভাটী বয়  |
বামেতে বিনন্দপুর বাড়ী চারি রয় ||
ডানি বামে অপরূপ দেখিল দেউল |
লক্ষ্মীনারায়ণ দেখে পায়ে পদ্মফুল  ||
সমুখ দক্ষিণভাগে থাকে উৎসপুর |
তথা হইতে ময়না দু ক্রোশ সভে দূর ||
জয়ধ্বনি শঙ্খধ্বনি শুনিতে সুন্দর |
কহিতে বলিতে পাইল ময়না নগর ||
দেখিতে ভাঙ্গিল দেশ ছোট বড় লোক |
রঞ্জাবতী দরশনে পাশরিল শোক ||
আনন্দে আইল বন্ধু-বান্ধবের কুল  |
সভাকে আশিষ দিল চাঁপায়ের ফুল  ||
নাটগীতে সভাই পাইল নিকেতন |
কেহ বলে সকায় দেখিল নিরঞ্জন  ||
সামুলা আমিনী আদি হইল বিদায়  |
রাজাকে ভেটিতে রানী রঞ্জাবতী যায়  ||
বুড়া রাজা কর্ণসেন বসিয়া আলয়  |
চারিদিকে নফর চাকর অতিশয়  ||
সেইখানে রঞ্জাবতী করেন প্রণিপাত |
সমুখে দান্ডায় রানী বুকে জোড় হাথ ||
চাঁপাই সেবন হেতু হইল এতদিন |
বর পেয়্যা বাড়ীকে আস্যাছি দন্ড তিন ||
অনেক সঙ্কটে বর দিল নিরঞ্জন |
শুনিঞা সন্তোষ বড় নৃপতির মন ||
রাজা বলে কেমনে হইল বরদায়  |
রঞ্জাবতী হাথে ধরি জিজ্ঞাসেনে রায়  ||
ধর্ম্মের মায়া কহনে নাঞী যায়  |
অনাদিমঙ্গল দ্বিজ রূপরাম গায় ||
রঞ্জাবতী বলে রাজা                  করিনু ধর্ম্মের পূজা
পরিপূর্ণ হইল বার দিন |
চাঁপাই বৈকুন্ঠস্থল                      দৈব তার অনুকুল
তপস্যা করিনু রাত্রি দিন ||
সাজিল ধর্ম্মের যাত                   সন্ন্যাসী ভকিতা সাথ
হরিহর সামুলা আমিনী |
কুলপুরোহিত গুরু                     জ্ঞান যার কল্পতরু
নিরাহার দিবস রজনী ||
পুরাণপদ্ধতি মত                        পূজা দিল কত শত
নাঞী পাই ধর্ম্মের উদ্দেশ |
অব্যয় ধুনার রেণু                      দাহন করিনু তনু
জীবন হইল অবশেষ   ||
তায় বড় পাইল্য দুখ                   তিলেক নাঞীক সুখ
শালে ভর দিনু পরিণাম   |
হৃদয়ে বাজিল কাল                     পিঠে পার হইল শাল
দৈব-হেতু  বিধি হল্য বাম  ||
সূর্য্যের উদয়হীন                        শালে মরে তিন দিন
ঝড় বৃষ্টি ঝন্ ঝনা বিধান |
ঠাকুর দিলেন প্রাণ                     চতুর্ভূজ নারায়ণ
সাক্ষাৎ দেখিলাম ভগবান ||
দিল গোসাঞী পুত্রবর                 আনন্দে আস্যাছি ঘর
ইহাথে অন্যথা কিছু নাই |
রূপরাম গান গীত                     সর্ব্বলোক হরষিত
সখা যার অনাদ্য গোসাঞী ||
কর্ণসেন বলে রঞ্জা তুমি মোর প্রাণ |
জাতি কুল সম্পদ জীবন জ্ঞান ধ্যান ||
বুড়া রাজা কর্ণসেন ময়নার নাথ  |
হাতাড়িয়া দিলেন রঞ্জার গায় হাথ ||
প্রবাল মুকুতা হীরা আছে নানা ঠাঞী |
তোমা বিনা সে ধন আমারে সাজে নাঞী ||
কমলবদন তোমার মুখে বৈসে অলি |
আজি বড় কৌতুকে করিব রসকেলি ||
তুমি মোর বনিতা বিশেষ ভাগ্য বড় |
সদাই ধর্ম্মের পায় তোর মন দড় ||
মোর মনে সদাই তোমার বাক্য শুনি |
বাসর বঞ্চিব সুখে সরস রজনী ||
রাজার বচন শুনি রানী দিল সায় |
কল্যাণী মানিকী শুন্যা হেস্যা পাক যায় ||
উলাসিত সংসার আনন্দ বড় মন |
সকাল করহ সাঙ্গ রন্ধন ভোজন ||
.                                             লাউসেন-জন্ম পালার পরের পৃষ্ঠায় . . .
.                                                                 এই পাতার উপরে . . .
মিলনসাগর
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা
লাউসেন-জন্ম পালার আগের পৃষ্ঠায় . . .
রূপরামের ধর্ম্মমঙ্গল
||   লাউসেন-জন্ম পালা ||
পৃষ্ঠা   ১  ২  ৩  ৪  ৫  ৬  ৭  ৮  ৯